stanford-oval/wikipedia huggingface dataset:
חובי סטאר
קריירה > אירוויזיון 2016

בשנת 2016 השתתף בתוכנית המציאות "הכוכב הבא לאירוויזיון" בשידורי קשת, ערוץ 2. במסגרת שיתוף פעולה עם רשות השידור, התוכנית נועדה לבחור את נציג ישראל לאירוויזיון 2016. בתוכנית הגמר, אשר נערכה ב-3 במרץ, זכה חובי סטאר, על-פי בחירת הקהל. נקבע כי ייצג את ישראל באירוויזיון 2016 בשירו של דורון מדלי "Made of Stars". ב-12 במאי ביצע את השיר בחצי הגמר השני של האירוויזיון ונבחר להעפיל לשלב הגמר. כעבור יומיים ביצע את השיר בגמר התחרות, והגיע למקום ה-14 מתוך 26.
דיסקוגרפיה > סינגלים

"משחק באש", 2009 - מילים ולחן: אסף אברבוך (גרסה אנגלית ועברית)
"בויפרנד", 2010 - מילים ולחן: חובי סטאר ואסף אברבוך (גרסה אנגלית ועברית)
w.s.i.l - 2012 - מילים ולחן: חובי סטאר
Something That I Want - מילים ולחן: חובי סטאר ואלון שר
Made of Stars‏, 2016 - מילים ולחן: דורון מדלי
״Silver Spoon״ 2019 - מילים ולחן: חובי סטאר
"בשנה הבאה" 2021 - מילים ולחן: נורית הירש
דיסקוגרפיה > כתיבה לאומנים

קווים אדומים, 2009 - לליאל קולט
סליחה, 2009 - לאור בר
בובה בזכוכית, 2010 - לאור בר
לחיות - לברק תמם
דיסקוגרפיה > דיבובים לעברית

ג'רונימו סטילטון - בערוץ לוגי
באטמן: הנועזים והאמיצים - בערוץ הילדים
סיג'יי הדיג'יי - בערוץ הילדים
בסרט "סרט לגו"
בסרט "הקול בראש"
בסרט "לאקי דאק: ברווז בר מזל"
בסרט "שודדי הפיצוחים"
קדחת הקרח
בסרט "הדרקון הראשון שלי 2"
בסרט "הדוב פדינגטון"
סברינה: סודות של מכשפה בתיכון
ערי הזהב הנסתרות
כוח מילולית
בסרט "הדבורה מאיה"
בסדרה אוליב ולימון
בסרט "לשיר"
חיפושיות הקצב - בנטפליקס
מפלצת של מלון: הסדרה - בערוץ דיסני
פינקי מלינקי - בנטפליקס
בסרט "סינדרלה 2015
דיסקוגרפיה > מחזות זמר

״פסטיבל שירי ילדים 2009״
"בת הים הקטנה" (2016) - בתפקיד כוכב הים, המספר
"אלאדין והנסיכה יסמין" (2017) - בתפקיד ג'אפר
הערות שוליים

↑  מירב חן, חובי סטאר, הכוכב מקריית אתא הגיע לאירוויזיון בגמר "הכוכב הבא". כנסו וגלו כל מה שלא ידעתם עליו, באתר "NewsHaifaKrayot.net"‏, 5 במרץ 2016
↑  נעמה לנסקי, "אם צריך להגדיר אותי כזמר, אני משהו בין אדל לביונסה", באתר ישראל היום, 27 באפריל 2016
↑  נינט טייב תורמת, באתר וואלה, 31 בינואר 2010
↑  שבוע הגאווה בתל אביב, באתר הבמה, 27 במאי 2010
↑  יש לנו זוכה: חובי סטאר ייצג את ישראל באירוויזיון בשוודיה, באתר ‏מאקו‏, 3 במרץ 2016
| כוכב נולד (2003–2012) |
| --- | --- | --- |
| מנחה | צביקה הדר |  |
| זוכים | נינט טייב • הראל מויאל • יהודה סעדו • ג'קו אייזנברג • בועז מעודה • ישראל בר-און • רוני דלומי • דיאנה גולבי • חגית יאסו • אור טרגן |  |
| מעפילי גמר אחרים | שירי מימון • שי גבסו • הראל סקעת • עדי כהן • מאיה רוטמן • מארינה מקסימיליאן בלומין • לי בירן • מיי פיינגולד • עידן עמדי • דוד לביא • אוהד שרגאי • איטן גרינברג |  |
| מתמודדים בולטים נוספים | כברה קסאי • אלון ליטבק • לירון לב • מיקה שדה • שירלי לילו • ליטל גבאי • מיכל רשף • הדר עוזרי • אסף אברבוך • ניצן קייקוב • אבי מאיר וענונו • עמרי רוטברד • מיכאל עינב • רועי ארז • נעמה שטרית • לבנת בן-חמו • עמיר חדד • מורן אהרוני • קנדוג • ענת אסתר חיטמן • דנה ליקוורניק • דניאל בן-חיים • חן אהרוני • מרים טוקאן • עדי אולמנסקי • אתי ביטון • איה זהבי פייגלין • לירן דנינו • עומר אדם • חובי סטאר • מורן מזוז • אדיר גץ • אבי בן אבו • אדר גולד • רוני גינוסר • נעמה כהן • תמר יהלומי |  |
| ערכים קשורים | טדי יזמות והפקות (חברת הפקה) |  |
| תוכנית אם, תוכניות בת ותוכנית המשך | לא נפסיק לשיר • נולד לרקוד • לא נפסיק לרקוד • בית ספר למוסיקה • הכוכב הבא |  |
| שופטים | צדי צרפתי • ריקי גל • פבלו רוזנברג • מרגלית צנעני • גל אוחובסקי • דנה אינטרנשיונל • מירי מסיקה • צביקה פיק • גידי גוב • יאיר ניצני • משה פרץ |  |
| --- | --- |
בקרת זהויות :  NLI: 987007370484105171  MusicBrainz: db0aa171-e62c-4289-ac57-62a4df81c351  VIAF: 3715150943147626760007   WorldCat (עם VIAF): 3715150943147626760007 
מתוך "פסטיבל שירי ילדים 2009"
בהופעה בינואר 2010
חייו והרפתקאותיו של ניקולס ניקלבי (סרט, 1982)

| --- | --- |

 מבוסס על:  ניקולס ניקלבי מאת צ'ארלס דיקנס
 בימוי:  ג'ים גודארד 
 הופק בידי:  קולין קאלנדר
 תסריט:  דייוויד אדגר 
 עריכה:  טרי בנל
 שחקנים ראשיים:  רוג'ר ריס 
 מוזיקה:  סטיבן אוליבר 
 צילום:  טוני אימי 
 מדינה:  הממלכה המאוחדת 
 חברת הפקה:  ערוץ 4 Primetime Television, Ltd RM Productions הלהקה השייקספירית המלכותית
 חברה מפיצה:  Mobil Showcase Network 
 הקרנת בכורה:  הממלכה המאוחדת 7 בנובמבר 1982  ארצות הברית 10 בינואר 1983
 משך הקרנה:  540 דק' 
 שפת הסרט:  אנגלית 
 סוגה:  סרט מבוסס יצירה ספרותית 
 דף הסרט ב־IMDb
 
חייו והרפתקאותיו של ניקולס ניקלבי (באנגלית: The Life and Adventures of Nicholas Nickleby) הוא עיבוד בן תשע שעות לרומן באותו שם מאת צ'ארלס דיקנס. הסרט צולם בהפקה של הלהקה השייקספירית המלכותית שהועלתה בתיאטרון אולד ויק בלונדון עבור 'ערוץ 4', שזו הייתה הפקת הדרמה הראשונה שלו בעת שהחל לשדר באותה עת.
צוות השחקנים

רוג'ר ריס – ניקולס ניקלבי
אמילי ריצ'רד – קייט ניקלבי
ג'יין דאונס – גברת ניקלבי
ג'ון וודוויין – ראלף ניקלבי
אדוארד פתרברידג' – ניומן נוגס
דייוויד תרלפול – סמייק
סוזאן ברטיש – פאני סקווירס
בוב פק – ג'ון ברודי
ניקולס גקס – לורד וריסופט
כריסטופר בנג'מין – וינסנט קראמלס
דייוויד לויד מרדית' – צ'ארלס צ'יריבל
כריסטופר רייבנסקרופט – פרנק צ'יריבל
ג'פרי דנץ' – ארתור גרייד
לוסי גאטרידג' – מדליין בריי
פרסים

ההפקה זכתה בפרס אמי לבידור בפריים טיים בקטגוריית מיני-סדרה מצטיינת. עוד הייתה הסדרה מועמדת לפרס אמי בקטגוריות עיצוב השיער, עיצוב אמנותי, עיצוב גרפי, וכותרות הפתיחה. רוג'ר ריס היה מועמד לפרס השחקן המצטיין במיני-סדרה או סרט. דייוויד תרלפול היה מועמד לפרס שחקן המשנה המצטיין במיני-סדרה או סרט, והמחזאי דייוויד אדגר היה מועמד לפרס התסריט במיני-סדרה, סרט או תוכנית ספיישל.
הערות שוליים

↑  אלי שאלתיאל, התשובה הבריטית ל"דאלאס*, כותרת ראשית, 5 בינואר 1983
↑  "Outstanding Miniseries Or Movie Nominees / Winners 1983". Television Academy (באנגלית).
↑  "Nicholas Nickleby". Television Academy (באנגלית).
| --- | --- |
בקרת זהויות :  LCCN: no2003094702   WorldCat (עם LCCN): no2003-094702
חסם סינגלטון

בתורת הקודים, חסם סינגלטון הוא חסם בסיסי המתאר עבור קוד תיקון שגיאות  \ C את הקשר בין מרחק הקוד (מרחק המינג בין שתי המילים הקרובות ביותר) ובין אורך מילות הקוד ומספרן. החסם קרוי על שם ריצ'רד סינגלטון שפרסם אותו ואת מושג הקודים מופרדים מקסימלית ב-1964.
הגדרת החסם והוכחתו

לכל קוד לתיקון שגיאות  \ C המכיל  \ M מילות קוד שונות באורך  \ n מעל אלפבית  \mathbb {F}  בגודל  \ q, ובעל מרחק קוד  \ d מתקיים:
עבור קוד ליניארי,  k=\lceil \log _{q}M\rceil  ולכן לכל קוד ליניארי  \ C=[n,k] מתקיים:
הגדרת החסם והוכחתו > הוכחת החסם

החסם נובע מכך שכדי לקודד  \ M מילים שונות באורך  \ n' מעל אלפבית  \mathbb {F}  נדרש כי  \ q^{n'}\geq M. אם מביטים על אוסף כלל המילים בקוד  \ C כאשר מכל מילה מתעלמים מ- \ d-1 האותיות הראשונות (כלומר, הסיפא של המילה באורך  \ n'=n-(d-1) אותיות), עדיין יהיו כל  \ M הסיפאות שונות זו מזו, כיוון שמרחק הקוד  \ C הוא לפחות  \ d. מתקבל כי  \ q^{n-d+1}\geq M.
קודי MDS

קוד בו מתקיים השוויון בחסם סינגלטון נקרא קוד מופרד מקסימלית (MDS - Maximum Distance Separable). דוגמאות לקודים מסוג זה:
הקוד המלא (כלל המרחב  \mathbb {F} ^{n})  [n,n,1]
קוד החזרות  [n,1,n]
קוד ריד-סולומון  [n,k,n-k+1]
ראו גם

חסם פלוטקין
חסם האמינג
הערות שוליים

↑  R.C. Singleton (1964). "Maximum distance q-nary codes". IEEE Trans. Inf. Theory. 10: 116–118. doi:10.1109/TIT.1964.1053661.
ערך זה הוא קצרמרבנושא מדעי המחשב. אתם מוזמנים לתרום לוויקיפדיה ו.
חלל עמוק 9 (תחנת חלל)

"חלל עמוק 9", כאשר הדיפאיינט וספינות חלל אחרות עוגנות בה.
חלל עמוק 9 (באנגלית: Deep Space Nine; או בקיצור: DS9), הידועה גם בשם טרוק נור (באנגלית: Terok Nor) היא תחנת חלל פיקטיבית והיא המקום האפונימי המרכזי בעלילת סדרת הטלוויזיה המדע בדיונית "מסע בין כוכבים: חלל עמוק 9". התחנה משמשת כבסיס של חקר רביע גמא, אליו מגיעים דרך חור התולעת הסמוך לכוכב הלכת באג'ור, ושל מסחר ומסעות עבור השוכנים בגזרתה. התחנה מנוהלת על ידי צוות משותף של קציני צי הכוכבים והמיליציה הצבאית של באג'ור, והיא נמל הבית עבור מספר מעבורות של צי הכוכבים (מדגם "Runabout"), כמו גם של ספינת החלל "דיפאיינט".
תיאור

קוטר התחנה מעל קילומטר, והיא מורכבת מטבעת חיצונית רחבה לעגינה, טבעת פנימית למגורים, וליבה מרכזית הכוללת את הטיילת, כור ההיתוך ומרכז המבצעים (באנגלית: Operations center; או בקיצור: Ops). שלושה סטים של מגדלי עגינה, המעוקלים הן כלפי מעלה והן כלפי מטה, מפוזרים במרווחים שווים מסביב לטבעת העגינה, ומעניקים לתחנה צורה כדורית. עיצוב זה זהה לזה של תחנת חלל קרדאסית אחרת - "אמפוק נור". במיקומה בסמוך לפיו של חור התולעת (מיקום אליו עוברת התחנה בפרק הבכורה, ובו היא נשארת עד לסיום הסדרה), התחנה נמצאת במרחק של שלוש עד חמש שעות טיסה במעבורת מכוכב הלכת הסמוך באג'ור (או פחות מכך, אם יש צורך, על ידי הנעת מנוע הוורפ בתוך מערכת הכוכבים).
תיאור > מתקנים

הטיילת היא "הרחוב הראשי" הציבורי, שבו המבקרים והדיירים מתגודדים, ובו ניתן למצוא, בין השאר, את המשרדים והעסקים הבאים :
הבר של קווארק - "Quark's" (מקום הבילוי בו נראים אנשי הצוות שאינם בתפקיד יותר מאשר מבכל מקום אחר), הכולל קזינו והולוסוויטה.
המרפאה של ד"ר באשיר.
ה-Replimat (עמדת משכפל-מזון בשירות עצמי - בו באשיר וגארק נוהגים לאכול ארוחות צהריים יחד).
בית תפילה באג'ורני.
חנות הבגדים של אילם גארק.
משרדו של ראש אגף הביטחון אודו, הכולל תאי-מעצר.
מסעדה קלינגונית.
משרד mineral assay[דרוש מקור].
קיוסק ממתקים.
בית-הספר של קייקו או'בריאן (במהלך העונה הראשונה של הסדרה בלבד).
בדרך כלל ישנם כ-300 דיירים קבועים המשוכנים בתחנה, בעוד התחנה יכולה להכיל עד ל-7,000 איש.
היסטורית התחנה

במקור הייתה התחנה תחנת כרייה וזיקוק קרדאסית, בשם טרוק נור, הנמצאת במסלול היקפי מסביב לכוכב הלכת באג'ור, שנבנתה על ידי עבדים באג'ורנים, תחת שלטון הכיבוש הקרדאסי, בשנת 2351. התחנה הייתה תחת פיקודו של גול דוקאט, המושל הקרדאסי האחרון של באג'ור הכבושה. התחנה ננטשה לקראת סוף הכיבוש הקרדאסי של באג'ור, בשנת 2369; בדרכם החוצה - הקרדאסים הסירו כל דבר בעל ערך מהתחנה.
בשנת 2369, הריבונות על התחנה עברה לידי באג'ור. הממשלה הזמנית הבאג'ורנית ביקשה סיוע מהפדרציה המאוחדת של כוכבי הלכת, וזו שינתה את שם התחנה לחלל עמוק 9 והציבה את קומנדר בנג'מין סיסקו להיות מפקד התחנה. למרות נוכחות הפדרציה, התחנה עדיין כפופה לחוק הבאג'ורני. זמן קצר לאחר שקיבל פיקוד על התחנה, קומנדר סיסקו והצוות שלו גילו את חור התולעת הבאג'ורני - חור תולעת מלאכותי ויציב, המקשר בין רביע אלפא לבין רביע גמא. התחנה הועברה אל פי חור התולעת, על מנת לבסס את טענת באג'ור לריבונות, ובעקבות כך - התחנה הפכה לבעלת חשיבות רבה - מסחרית, מדעית ואסטרטגית.
לאחר המפגש הראשון עם הדומיניון בשנת 2370, שבו ספינת החלל מדגם "גלקסיה"-  (Galaxy) "אודיסיאה" (Odyssey) נהרסה על ידי שלוש ספינות דומיניון בלבד, ובשל איומים אחרים, הסתבר כי מערכות הנשק וההגנה הנוכחיים של התחנה, שנותרו מתקופת הכיבוש, לא מספקים. בעזרת חלקים עודפים וממוחזרים, יחד עם פריטים חדשים, מערכות הנשק וההגנה של התחנה שודרגו. השדרוג כלל התקנת משגרי טורפדו על מגדלי העגינה, הגדלת מלאי הטורפדו ל-5000, שיפור מערך הפייזרים, התקנת מגינים משופרים בעלי טווח של 300 מ' מסביב לתחנה, ועוד. שדרוגים אלה שימשו תחילה נגד הקלינגונים, במתקפתם נגד קרדאסיה בתחילת 2372.
בתחילת מלחמת הדומיניון בשלהי 2373, התחנה אבדה באופן זמני לדומיניון. בתחילת 2374, כוחות הפדרציה והאימפריה הקלינגונית כבשו בחזרה את התחנה, בקרב על באג'ור.
מלבד מהפיכה צבאית כושלת מצד ארגון מחתרת באג'ורני, כיבוש הדומיניון הזמני ותקופה קצרה של היעדרות מסוף 2374 ועד תחילת 2375, בנג'מין סיסקו (קפטן מאז 2371) שימש כמפקד של חלל עמוק 9. בסוף מלחמת הדומיניון, בשנת 2375, קולונל קירה נריס תפסה את הפיקוד במקומו.
היסטורית התחנה > היסטוריה לא-קאנונית

ברומני הסיפור המתמשכים, חלל עמוק 9 נאלצת להשליך לחלל את הליבה, בשל פעולות של כוח מורדים של ג'מהדאר. כאחת מפעולותיו הראשונות כראש אגף המבצעים של התחנה, נוג גורר את "אמפוק נור" אל מיקום התחנה, ומשתמש בליבה הכוח של התחנה השנייה כתחליף. השאריות הנותרות מ-"אמפוק נור" מפורקות לגרוטאות וחלקי חילוף.
מאוחר יותר, נקבע כי אירוע רשמי לכבוד קבלתה של באג'ור כחברה בפדרציה ייערך על חלל עמוק 9. לאור החלת חוקי הפדרציה, קווארק כמעט ופושט את הרגל ונאלץ לסגור את הבר שלו, אולם הנגוס הגדול רום קובע כי שטח הבר ישמש כשגרירות הברית הפרנגית לבאג'ור, וכך הופך את הבר להיות תחת תחום השיפוט של החוק הפרנגי.
בשנת 2383, כאשר חלל עמוק 9 נמצאת תחת פיקודה של קפטן רו לארן, התחנה נהרסת על ידי צי של ספינות חלל המשתייכות ל"ברית טיפון". לכבודה של התחנה, אנשי באג'ור, מפקדת צי הכוכבים ומועצת הפדרציה הסכימו לבנות תחנה חדשה במערכת הכוכבים הבאג'ורית, בשם: חלל עמוק 9.
אנשי צוות ותושבים > צוות הפיקוד

קומנדר/קפטן בנג'מין סיסקו - מפקד התחנה (2369–2375)
מייג'ור/קולונל קירה נריס - קצינה ראשונה (2369–2375; החל משנת 2375 היא מפקדת התחנה)
השוטר אודו - ראש אגף הביטחון (2369–2375; שימש ראש אגף הביטחון גם תחת הקרדאסים, כשהתחנה עדיין נקראה "טרוק נור")
לוטננט-קומנדר וורף - קצין המבצעים האסטרטגיים (2372–2375)
ד"ר ג'וליאן באשיר - קצין הרפואה הראשי (שנת 2375 ואילך)
לוטננט/לוטננט-קומנדר ג'דזיה דקס - קצינת המדע הראשית (2372–2374)
לוטננט (זוטר) אזרי דקס - יועצת התחנה (שנת 2375 ואילך)
צ'יף מיילס או'בריאן - ראש אגף המבצעים (2369–2375)
אנשי צוות ותושבים > צוות אחר

גנרל מרטוק - הנספח הצבאי מטעם האימפריה הקלינגונית (2373-2375)
צוער/סג"ם/לוטננט (זוטר) נוג - חניך באקדמיה/קצין של צי הכוכבים (משנת 2373 ואילך)
אנשי צוות ותושבים > תושבים אזרחיים בולטים

קווארק - איש עסקים ובעל עסק (בר וקזינו) בטיילת.
ג'ייק סיסקו - סופר ועיתונאי.
אילם גארק - חייט ובעל חנות בגדים בטיילת; לשעבר פעיל בכיר ב-"מסדר אובסידיאן".
קייקו או'בריאן - מורה בבית-הספר ובוטנאית.
מורן - הלקוח הטוב ביותר של קווארק.
אמפוק נור

אמפוק נור היא תחנה-אחות של טרוק נור (חלל עמוק 9), אשר ננטשה גם היא על ידי הקרדאסים. מאחרי ושתי התחנות זהות לחלוטין מבחינת העיצוב והבנייה שלהן, צוות מ-"חלל עמוק 9", הכולל את צ'יף או'בריאן, נוג, גארק ועוד, מגיע אליה על מנת לחפש אחר חלקי חילוף עבור התחנה שלהם.
בהזדמנות אחרת, אמפוק נור משמשת כשטח נייטרלי לצורך ביצוע חילופי שבויים, בין הדומיניון לבין הפרנגים.
יקום מקביל

טרוק נור הוא גם שמה של תחנת חלל המופיעה ביקום המראה, אשר נבנתה תחת סמכותה של הברית הקלינגונית-קרדאסית ואשר נמצאת במסלול היקפי מסביב לבאג'ור (וזאת משום שחור התולעת לא נתגלה ביקום זה). בשנת 2370, התחנה משמשת כעמדת הפיקוד של "הברית" ברחבי גזרת באג'ור, תחת פיקודה של האינטנדנט קירה נריס. כמו כן, התחנה משמשת כמרכז לעיבוד עופרת אשר נכרה בבאג'ור; מתקני מרכז העיבוד מאוישים על ידי עבדים ארצנים.
בשנת 2372, הארצנים-המורדים חטפו את השלטון על התחנה מידי "הברית". "הברית", נחושה בדעתה לכבוש מחדש את התחנה, שולחת צי ספינות חלל תחת פיקודו הישיר של העוצר וורף, על מנת להילחם במורדים. המורדים בונים דיפאיינט משלהם, המבוססת על סכימות הדיפאיינט מהיקום האחר, והם משתמשים בה על מנת להביס את צי "הברית". לאחר מכן, טרוק נור נשאר הבסיס לפעולות מרד הארצנים לשנים הקרובות.
עיצוב

מודל התחנה עוצב ברובו על ידי הרמן צימרמן וריק שטרנבך. ריקרדו דלגאדו, ג'וזף הודג'ס, ניית'ן קראולי, ג'ים מרטין, רוב לגאטו, גארי הוזל, מיכאל אוקודה, והמפיק ריק ברמן תרמו גם הם לעיצוב. את הדגם המיניאטורי ייצר טוני מאינינגר.
במכירה פומבית שנערכה בשנת 2006 על ידי סניף ניו יורק של "כריסטי'ס מלונדון", ה-"hero model" של חלל עמוק 9, כ-1.8 מ' קוטרו, נמכר ב-110 אלף דולר.
הערות שוליים

1 2  הפרק "Emissary" - עונה 1, פרקים 1–2 של "חלל עמוק 9"; שודר לראשונה: 3/1/93.
↑  הפרק "The Search" - עונה 3, פרקים 1–2 של "חלל עמוק 9"; שודר לראשונה: 3/10/94.
↑  הפרק "Empok Nor" - עונה 5, פרק 24 של "חלל עמוק 9"; שודר לראשונה: 19/5/97.
↑  הפרק "Looking for par'Mach in all the Wrong Places" - עונה 5, פרק 3 של "חלל עמוק 9"; שודר לראשונה: 14/10/96.
↑  הפרק "The Alternate" - עונה 2, פרק 12 של "חלל עמוק 9"; שודר לראשונה: 5/1/94.
↑  הפרק "By Inferno's Light" - עונה 5, פרק 15 של "חלל עמוק 9"; שודר לראשונה: 17/2/97.
↑  הפרק "A Man Alone" - עונה 1, פרק 4 של "חלל עמוק 9"; שודר לראשונה: 17/1/93.
↑  הפרק "Sanctuary" - עונה 2, פרק 10 של "חלל עמוק 9"; שודר לראשונה: 28/11/93.
↑  הפרק "Babel" - עונה 1, פרק 5 של "חלל עמוק 9"; שודר לראשונה: 24/1/94.
↑  הפרק "The Jem'Hadar" - עונה 2, פרק 26 של "חלל עמוק 9"; שודר לראשונה: 12/6/94.
↑  הפרק "The Way of the Warrior" - עונה 4, פרקים 1–2 של "חלל עמוק 9"; שודר לראשונה: 2/10/95.
↑  הפרק "Call to Arms" - עונה 5, פרק 26 של "חלל עמוק 9"; שודר לראשונה: 16/6/97.
↑  הפרק "Sacrifice of Angels" - עונה 6, פרק 6 של "חלל עמוק 9"; שודר לראשונה: 3/11/97.
↑  הפרק "The Circle" - עונה 2, פרק 2 של "חלל עמוק 9"; שודר לראשונה: 3/10/93.
↑  הפרק "What You Leave Behind" - עונה 7, פרקים 25–26 של "חלל עמוק 9"; שודר לראשונה: 2/6/99.
↑  Star Trek: Deep Space Nine relaunch
↑  Star Trek: Typhon Pact - Plagues of Night and Star Trek: Typhon Pact - Raise the Dawn
↑  הפרק "Crossover" - עונה 2, פרק 23 של "חלל עמוק 9"; שודר לראשונה: 15/5/94.
↑  הפרק "Shattered Mirror" - עונה 4, פרק 19 של "חלל עמוק 9"; שודר לראשונה: 22/4/96.
↑  The Star Trek Encyclopedia
↑  "Auction far exceeding expectations"(הקישור אינו פעיל) from StarTrek.com, 2006 Oct 6.
| מסע בין כוכבים: חלל עמוק 9 |
| --- | --- | --- |
| יוצרי הסדרה | ריק ברמן • מייקל פילר • על-פי "מסע בין כוכבים" מאת ג'ין רודנברי |  |
| שחקנים ראשיים | אייברי ברוקס • רנה אוברז'ונואה • מייקל דורן • טרי פארל • ניקול דה בור • סירוק לופטון • קולם מיני • ארמין שימרמן • אלכסנדר סידיג • נאנה ויזיטור |  |
| דמויות ראשיות | בנג'מין סיסקו • אודו • וורף • דקס (ג'דזיה דקס • אזרי דקס) • ג'ייק סיסקו • מיילס או'בריאן • קווארק • ג'וליאן באשיר • קירה נריס |  |
| דמויות משנה | וין אדאמי • גאורון • אילם גארק • דוקאט • ואיון • מרטוק • נוג • רום • תומאס רייקר • ויק פונטיין • אישקה |  |
| גזעי חייזרים | באג'ורנים • ברין • ג'מהדאר • בורג • וורטה • טריל • משתנים • פרנגי (אנ') • קרדאסים • קלינגונים • רומולאנים |  |
| מושגים | דיפאיינט • הדומיניון • הולודק • חור התולעת • חלל עמוק 9 • טרנספורטר • יקום המראה • מאקי • מדור 31 • מלחמת הפדרציה-דומיניון • משכפל • פדרציית הכוכבים המאוחדת • הצו העליון • צי הכוכבים • הקרב בוולף 359 • רביע גלקטי • סוגיות מוסריות |  |
| פרקים בולטים | Duet • The Visitor • Rejoined • Trials and Tribble-ations • Far Beyond the Stars • In the Pale Moonlight • It's Only a Paper Moon • Emissary |  |
| סרט תעודי | What We Left Behind: Looking Back at Deep Space Nine |  |
| ראו גם | זיכיון מסע בין כוכבים |  |
חבלי הונגריה

הונגריה מחולקת לשבעה חבלים מנהליים-סטטיסטיים, החל משנת 1999, בהתאם לחוק שנחקק באותה שנה. חבלים אלו מאגדים בתוכם את 19 מחוזות הונגריה והם נוצרו בעיקר לצרכים תכנוניים וסטטיסטיים.
מפת חבלי הונגריה
| שם החבל | מחוזות כלולים | מרכז החבל | שטח (קמ"ר) | אוכלוסייה | צפיפות (נפש/קמ"ר) |
| --- | --- | --- | --- | --- | --- |
| צפון הונגריה | מחוז בורשוד-אבאוי-זמפלן מחוז הווש מחוז נוגראד | מישקולץ | 13,429 | 1,143,902 | 86.3 |
| המישור הגדול הצפוני | מחוז היידו-ביהר מחוז יאס-נאג'קון-סולנוק מחוז סבולץ'-סטמאר-ברג | דברצן | 17,728 | 1,468,088 | 83.3 |
| המישור הגדול הדרומי | מחוז באץ'-קישקון מחוז בקש מחוז צ'ונגראד-צ'נאד | סגד | 18,337 | 1,251,924 | 69.1 |
| מרכז הונגריה | מחוז פשט  עיר הבירה בודפשט | בודפשט | 6,916 | 3,000,076 | 432.2 |
| מרכז טרנסדנוביה | מחוז קומארום-אסטרגום מחוז פייר מחוז וספרם | סקשפהרוואר | 11,086 | 1,056,097 | 95.8 |
| מערב טרנסדנוביה | מחוז גיור-מושון-שופרון מחוז ואש מחוז זאלה | גיור | 11,328 | 983,251 | 86.9 |
| דרום טרנסדנוביה | מחוז באראניה מחוז שומוג' מחוז טולנה | פץ' | 14,198 | 894,223 | 63.7 |
הערות שוליים

1 2  Gazetteer of Hungary, 1 January 2017 (בהונגרית) (באנגלית)
↑  Population density by NUTS 2 regions - נכון ל-2015
חסם צ'פמן-רובינס

בתורת האמידה ובסטטיסטיקה, חסם צ'פמן-רובינס (Chapman-Robbins Bound; לעיתים חסם המרסלי-צ'פמן-רובינס) הוא חסם תחתון על השונות של אומדים של פרמטרים דטרמיניסטיים. חסם זה הוא הכללה של חסם קרמר-ראו, ובהשוואה אליו - הוא הדוק יותר ומתאים למגוון רחב יותר של בעיות. עם זאת, חישובו לרוב מסובך יותר.
החסם נגזר לראשונה ובאופן בלתי-תלוי על ידי ג'ון המרסלי ב-1950 ועל ידי דאגלס צ'פמן והרברט רובינס ב-1951. זהו מקרה פרטי של חסם ברנקין (Barankin) המורכב יותר.
החסם

יהי  \ \theta  פרמטר דטרמיניסטי לא-ידוע, ויהיה  \ T(X) אומד של פונקציה כלשהי של הפרמטר,  \ \psi (\theta ). יהי  \ p(x;\theta ). הפילוג של  \ X (שתלוי ב- \ \theta ), ונניח כי הוא מוגדר היטב וחיובי לכל  \ x ולכל  \ \theta .
אם  \ T(X) הוא אומד חסר-הטיה של  \ \psi (\theta ), כלומר:
אז לפי חסם צ'פמן-רובינס:
למעשה, אי השוויון (ללא הוצאת הסופרמום) מתקיים לכל  \ h, ולכן החסם ההדוק ביותר הוא כאשר הביטוי מקבל את הסופרמום שלו לפי  \ h. התנאי לקיומו של החסם הוא שהתומך של  \ p(x;\theta +h) יהיה מוכל בתומך של  \ p(x;\theta ).
הקשר לחסם קרמר-ראו

חסם צ'פמן-רובינס (הביטוי ללא הסופרמום) מתכנס לחסם קרמר-ראו כאשר  \ h\to 0, בהנחה שהתנאים הרגולריים הדרושים מתקיימים (ראו בערך). מתוך כך, חסם צ'פמן-רובינס הוא תמיד הדוק לכל הפחות כמו קרמר-ראו. יתר על-כן, חסם צ'פמן-רובינס קיים תחת תנאים רגולריים חלשים משמעותית מאלו של חסם קרמר-ראו. כך למשל, להוכחת החסם לא נדרש כי הפילוג  \ p(x;\theta ) יהיה גזיר. במקרים כאלו, האינפורמציה של פישר לא מוגדרת, ולכן חסם קרמר-ראו לא קיים.
הוכחת החסם

\ T(X) הוא משערך חסר-הטיה, ולכן מתקיים:
חיסור המשוואות:
בנוסף מתקיים:
נחסיר בין שתי המשוואות האחרונות, לקבלת:
כלומר:
העלאת המשוואה בריבוע ואי-שוויון קושי-שוורץ יניבו:
ומכאן:
שזהו החסם המבוקש.
ראו גם

חסם קרמר-ראו
תורת האמידה
לקריאה נוספת

Hammersley, J. M. (1950), "On estimating restricted parameters", Journal of the Royal Statistical Society, Series B 12 (2): 192–240.
Chapman, D. G.; Robbins, H. (1951), "Minimum variance estimation without regularity assumptions", Annals of Mathematical Statistics 22 (4): 581–586.
Lehmann, E. L.; Casella, G. (1998), Theory of Point Estimation (2nd ed.), Springer.
חלק ממני

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"חלק ממני" הוא סינגל שהוקלט על ידי הזמרת הישראלית שרית חדד, אשר לא נכלל באף אלבום שלה. השיר יצא לאור ב-24 באוקטובר 2017, כסינגל האחרון שלה בשנה הזו, על ידי חברת התקליטים אבי גואטה הפקות בע"מ.
עם יציאתו נכנס השיר אל המקום ה-6 במצעד של מדיה פורסט, ולאחר שיצא הצליח להיכנס בשנית אל המקום ה-10.
רקע וכתיבה

השיר נכתב על ידי רותם כהן ואבי אוחיון, שהיו גם אלו שהלחינו אותו, והוא הופק על ידי מתן דרור. את השיר הוציאה חדד חודש לאחר לידת בתה הבכורה נויה, במטרה להקדיש אותו עבורה, ומילותיו אף מדברות עליה.
חדד סיפרה על השיר כי: "כשקיבלתי את הטקסט כמה ימים אחרי הלידה הרגשתי שהלב שלי מתפוצץ מאהבה ושבוער בי להקדיש לנויה הקטנה שלי שיר מאמא".
וידאו קליפ

הווידאו קליפ הנלווה שיצא לשיר מכיל בתוכו גם את מילותיו, והוא מציג את חדד כשהיא אוחזת ביד בתה הבכורה. בנוסף לכך, חדד העלתה את הקליפ לערוץ היוטיוב הרשמי שלה, בסמוך לצאתו כסינגל.
נכון ל-29 באפריל 2018, מונה הצפיות של הקליפ עומד על כ-4.5 מיליון צפיות, דבר אשר הופך אותו לשישי הנצפה ביותר שלה.
מיקומי שיא

|   ‏‏‏  מצעדים ודירוגים (2017)> מדינה |   ‏‏‏  מצעדים ודירוגים (2017)> מצעד |   ‏‏‏  מצעדים ודירוגים (2017)> מיקום שיא |   ‏‏‏  מצעדים ודירוגים (2017)>  |
| --- | --- | --- | --- |
|  ישראל | מדיה פורסט ישראל | 6 |  |
|  ישראל | רדיו אמצע הדרך | 2 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | מאקו ותחנות הרדיו האזוריות | 19 |  |